په فیلیپین کې د رامنځته شوي توپان له کبله د مړو شمېر ۱۲ کسانو ته رسېدلی او د دې هېواد ولسمشر وېره لري، چې ممکن ځاني زیانونه نور هم لوړ شي۔

رویټرز زیاته کړه، چې توپان د برښنا د پرې کیدو او د غږمزو( ټیلیفون لینونو) او همدارنګه پراخه ویجاړتیا رامنځته کړې۔

د فلیپین چارواکي وايي، چې ډېری قربانیان د ونو د راغورزېدو او د لوړو ماڼیو له ړنګېدو مړه شوي دي۔

په همدې حال کې د فلیپین په جنوبي او مرکزي سیمو کې د تېرې جمعې پر شپه له چټکو بادونو سره یو ځواکمن طوفان پیل شو۔

د فلیپین چارواکو زیاته کړې، چې د توپان له کبله ۳۰۰ زره کسان هم بې ځایه شوي دي۔

له فیلیپین څخه خپاره شوي انځورونه ښيي، چې د کورونو چتونه سخت زیانمن شوي دي۔

د فیلیپین لوړ پوړیو چارواکو ویلي، چې د کرونا ویروس قربانیانو ته ځانګړې شوې بودجه به زیانمنو ته ځانګړې شي۔

چارواکو ډاډ څرګند کړی؛ هېواد یې په روان کال کې د تر ټولو له قوي او ویجاړوونکي استوایي توپان سره مخ شوی او ترې رامنځته شوې ویجاړتیاوې به وارزوي